Schwarzatalsperre

D **Schwarzadalschperri** bzw. dè **Stausee Schwarzabrugg** (*Schwarzabeggi*) isch èn Bumpschpycher-Stausee im Dal vo dè Schwarza bi Hüserè im Süèdschwarzwald.

## Geografy

Dè Stausee Schwarzabrugg lyt im Dal vo dè Schwarza uff ca. 723 m ü. NN. D Stauschtufè bzw. s Kraftwärk Hüserè stôt, trotz eignem Nammè *Schwarzabrugg*, namentlich in Vobindig mit èm uff èm Bergruckè im Weschtè ligendè Ort Hüserè (889 m ü. NN). S Kraftwärk un èn Deil vom Stausee liget uff èm Gebièt vo dè Gmeind Hüserè. Dè gröscht Deil vom Stausee lyt abber uff èm Gebièt vo dè Gmeind Schluchsee.

Uff èm Bergruckè im Oschtè lyt dè Ort Staufè, Gmeind Grõfèhuusè, wellem si Gebièt au bis nõch a dè See reicht.

Vo beidè Bergruckè füürt è Strõß zum Stausee bzw. Kraftwärk. D Strõß durch s Schwarzadal isch nu bedingt zuègänglich (Forschtwäg bzw. Wärksstrõß).

## Funktion

Dè Stausee Schwarzabrugg isch èn Deil vom Bumpspycher-Netzwärk vo dè Schluchseewärk&nbsp;AG (mit Sitz z Laufèburg) zwischè m Schluchsee un Rhy.

Diè Dalschperri übernimmt für d *Oberschtufè*, s Bumpspycherkraftwärk Hüserè (Schwarzabrugg), d Funktion vom Unterbeggi mit èm Schluchsee als Obberbeggi.

Glychzitig isch si für d *Mittelschtufè*, s Bumpspycherkraftwärk Witznau, s Obberbeggi mit èm Stausee Witznau, Gmeind Üülingè-Birchèdorf, als Unterbeggi.

Für e *Unterschtufè*, s Kraftwärk Waldshuèt, bildet dè Stausee Witznau als Obberbeggi mit èm Rhy als natürlichè Unterbeggi (Rückschtauberych vom Flusskraftwärk *Rhynkraftwärk Albrugg-Dogerè AG* (RADAG)).

Dè Stausee Schwarzabrugg wrd in sinèrè Funktion vo zwei witerè Stauseè flankyrt:
* S Mettmabeggi, wo im Oschtè im Dal vo dè Mettma lyt.
* Dè Albschtausee, wo im Weschtè im Dal vo dè Alb (süèdlich vo St. Bläsy) lyt.

## Technischi Merkmõl
S Abschperrbauwärk vo dè Schwarzadalschperri isch è 43&nbsp;m hochi Gwichtsschtaumuèr.
S gschtauti Wasser wörd im Kraftwärk Witznau zu dè Stromerzügig bruucht. Sèllèm sini Nennleischtig bedrait 220&nbsp;MW .

## Nammensglychi Dalschperrè
Die mengmõl au Schwarzadalschperrè gnannti Dalschperrè a dè Schwarza (Saale) z Thüringè isch d Dalschperri Scheibe-Alsbach.

## Ablauf
Für Wartungsarbètè, Revisionè un Sanyrungè wörd dè Schwarzastausee in sèltènè Fäll drochè glait, i dèm mò dè Grundablass ganz uffmacht un dè Zuèlauf vom Chraftwärch Hüsèrè ganz zuèmacht. I sèllèm Fall flüèßt nu d Schwarza resp. dè Schwarza-Räscht, wo vom Grundablass vo dè Schluchsee-Staumuèr hèr chunnt, durch s Schwarzabeggi durrè. Sèll isch abber so wènnig, dass nu no è mittlers Bächle, abber kein See dèvo eksischtyrè cha. È drochè glaites Seebeggè isch attraktyv für mèngi Bsuècher un Yheimischi, wo vo Brändè uff Hüsèrè odder umkeert übber d Schwarzabrugg faarèd. Vom Aafang Mai 2018 - Èndi Septemèr 2018 isch sèll Ereignis mòl widder ydroffè

Drochèglaites Schwarzabeggi Mit Schwarzabächle.jpg|S drochè Schwarzabeggi mit èm drochèglaitè Maschinnèhuus. Im Vordergrund dè Grundablass vom Obberbeggi Schluchsee, wo pro forma no uff dè Nammè Schwarza losè duèt
Schwarzabecken Trocken Staumauer Baubrückle Mit Schwarza-Durchlass.jpg|S drochèglaite Schwarzabeggi mit èm Behelfsbrüggle für d Baumaschinnè übber èm Durchlass für d Schwarza
Schwarzabecken Trocken Staumauer Und Beckenboden.jpg|S drochèglaite Schwarzabeggi mit dè Staumuèr un èm Beggèboddè
Schwarzabecken Trocken Staumauer Und Maschinenhaus.jpg|D Stromtrassè gön vom drochèglaite Schwarzabeggi uus uff dè Brändemer Bärg uè
Schwarzabecken Trocken Umspannwerk.jpg|S Umspannwärch für d Yschpysig vom erzügtè Strom vom Chraftwärch Hüsèrè bi drochèglaitem Schwarzabeggi
Schwarzabecken Trocken Zufluss Von Schwarzabruck.jpg|Dè Schwarza-Zuèfluß, wo s drochèglaite Schwarzabeggi no è bitzeli aafüchtè duèt
Schwarzabrugg Trocken.jpg|D Schwarzabrugg mit èm drochèglaitè Schwarzabeggi un èm Schwarzarinnsal


## Trivia
Im 1029. Tatort mit èm Titel *Goldbach*, wo glychzitig dè 2. Fryburger Tatort gsi isch, hèt au dè Schwarza-Stausee mitsamt dè Staumuèr mitschpillè dürfè. 


Schwarzabecken MagererZuflussImSommer.JPG|D Schwarza als magerè Zuèfluss zum Schwarza-Beggi.
Schwarzabecken BrueckeUeberZufluss.JPG|S Schwarzabeggi obsi mit dè Brugg übber dè Schwarza-Zuèfluss.
Schwarzabecken NachUntenBisStaumauer.JPG|S Schwarza-Beggi dè Längi nooch absi vom Zuèfluss links unnè bis zu dè Staumuèr i dè Mitti obbè.
Schwarzabecken MastzwillingImSee.JPG|Zwillings-Strommaschtè im Schwarza-Beggi gegèübber vom Kraftwärk Hüsèrè.
Schwarzabecken Grundablass.JPG|Grundablass vom Schwarza-Beggi mit Staumuèr flusssitig.


## Luèg au
* Lischtè vo Dalschperrè z Badè-Württèbärg

## Weblinggs

* Schluchseewärk AG
* Meefachnutzig vo Stauseè... (PDF-Datei; 561 kB)

## Fuèßnotè